ZAPISNIK 

24. sjednice Vijeća Mjesnog odbora Trnovčica,

održane 29. svibnja 2023.

u prostorijama mjesne samouprave Trnovčica, Trnovčica 2a
s početkom u 18,00 sati
NAZOČNI ČLANOVI VIJEĆA:
Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.
Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 24. sjednicu Vijeća Mjesnog odbora Trnovčica.


Bez rasprave,  jednoglasno (7 „za“)  Vijeće prihvaća tekst Zapisnika 23. sjednice, održane 24. travnja 2023., bez izmjena.

Predsjednik daje na glasovanje dnevni red koji je upućen uz poziv za 24. sjednicu Vijeća Mjesnog odbora Trnovčica, nakon čega je predloženi dnevni red, jednoglasno prihvaćen (7 „za“) i glasi:
DNEVNI RED

1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2024. godini – donošenje zaključka;

2. Zahtjev za korištenje prostora mjesne samouprave Trnovčica – „Društvo športske rekreacije Trnovčica“ – donošenje zaključka;

3. Prijedlog za postavljanje novih oznaka s nazivima ulica na području cijelog Mjesnog odbora Trnovčica  – donošenje zaključka;

4. Pitanja, prijedlozi i odgovori.
Ad 1.
1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2024. godini


Predsjednik usmeno informira članove Vijeća o predmetu rasprave i odlučivanja.



U raspravi sudjeluju svi nazočni članovi Vijeća.



Vijeće jednoglasno (7 „za“) donosi

ZAKLJUČAK 

o prijedlogu prioriteta  za Plan komunalnih aktivnosti Gradske četvrti

Gornja Dubrava u 2024.

1. Vijeće Mjesnog odbora Trnovčica predlaže sljedeće prioritete za Plan komunalnih aktivnosti Gradske četvrti Gornja Dubrava u 2024.:

(Tablica prijedloga prioriteta nalazi se u privitku ovog Zapisnika i čini njegov sastavni dio)

2. Ovaj zaključak dostavlja se Vijeću Gradske četvrti Gornja Dubrava na daljnje postupanje.

Ad 2.
Zahtjev za korištenje prostora mjesne samouprave Trnovčica – „Društvo športske rekreacije Trnovčica“
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

o davanju na povremeno korištenje prostora mjesne samouprave bez naknade

1. Vijeće Mjesnog odbora  Trnovčica odobrava povremeno korištenje prostora u objektu mjesne samouprave, Trnovčica 2a, „Društvu športske rekreacije Trnovčica“ – svake 1., 2. i 4. subote u mjesecu od 17,00 do 21,00 sat (dvorana), te povremeno korištenje najmanje prostorije u objektu mjesne samouprave za držanje rekvizita koji su potrebni u radu navedenog društva i to dok se od strane istog društva ne osigura vanjski kontejner za njihov rad u kojeg će se potom odlagati navedeni rekviziti.

2. Prostore iz točke 1. ovog Zaključka koristit će navedeni korisnik u točki 1. bez naknade.

3. Navedeni korisnik iz točke 1. obvezuje se postupati s pažnjom dobrog gospodara u korištenju prostora.

4. Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.
Ad 3. Prijedlog za postavljanje novih oznaka s nazivima ulica na području cijelog Mjesnog odbora Trnovčica
Predsjednik uvodno obrazlaže temu navodeći kako je od strane građana, odnosno vijećnika Mjesnog odbora Trnovčica upozoren na loše obilježavanje naziva lulica na cijelom području Mjesnog odbora Trnovčica, jer u mnogim ulicama nedostaju ploče, odnosnoo oznake s nazivima ulica što znatno otežava pronalaženje određenih ulica te je stoga žurno provesti postavljanje novih oznaka s nazivima ulica na cijelom području Mjesnog odbora Trnovčica.
Svi članovi sudjeluju u raspravi i potvrđuju potrebu postavljanja novih oznaka s nazivima ulica na cijelom području Mjesnog odbora Trnovčica.
Vijeće jednoglasno  (7 „za“) donosi

ZAKLJUČAK
O prijedlogu postavljanja ploča s nazivima ulica na području Mjesnog odbora Trnovčica
Predlaže se postavljanje novih ploča, odnosno oznaka s nazivima ulica na cijelom području Mjesnog odbora Trnovčica.
Ad. 4. Pitanja, prijedlozi i obavijesti

Od strane građana Vijeće je upozoreno kako je uklonjen i da sada nedostaje smjerokaz, odnosno ploča koja pokazuje smjer kretanja prema Župnoj crkvi Blažene Djevice Marije Majke Crkve i svetog Maksimilijana Kolbea. Slijedom navedenog pozivamo nadležne u Gradu Zagrebu, da instaliraju novi smjerokaz.

Nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 19,00 sati.

Zapisničar: Ante Maretić

KLASA: 024-08/23-003/1097

URBROJ: 251-13-11-5/004-23-2
Zagreb, 29. svibnja 2023.

